সাতসকালে ভয়াবহ বিস্ফোরণ মহারাষ্ট্রের অর্ডন্যান্স ফ্যাক্টরিতে, মৃত্যু একজনের, আহত অনেকে

ওয়েব ডেস্ক: সাধারণতন্ত্র দিসের আগে মহারাষ্ট্রে (Maharashtra) বিস্ফোরণ (Explosion)! সাত সকালে ফিরল মুম্বই হামলার স্মৃতি? আতঙ্ক ছড়িয়ে পড়ে। শুক্রবার সকালে নাগপুরের (Nagpur) কাছে ভাণ্ডারা জেলায় জহরনগর (Jawaharnagar) এলাকায় হুলস্থুল পড়ে যায়। তীব্র বিস্ফোরণের শব্দ। ধোঁয়ায় ঢেকে যায় এলাকা। পড়ে জানা যায় এই ভয়াবহ বিস্ফোরণ অর্ডন্যান্স ফ্যাক্টরিতে। সরকারিভাবে জানানো হয়েছে, মৃত্যু হয়েছে একজনের। তবে সূত্রের খবর, ঘটনায় মৃত পাঁচ। মৃতের সংখ্যা বাড়তে পারে। পাঁচ কিলোমিটার দূর থেকে এই বিস্ফোরণের শব্দ শোনা যায়। বিস্ফোরণের তীব্রতায় ফ্যাক্টরির ছাদ উড়ে যায়। এদিন সকাল সাডে ১০টার সময় এই ঘটনা ঘটে। তবে জেলা প্রশাসন জানিয়েছে, দুর্ঘটনা থেকে এই বিস্ফোরণ বলে মনে করা হচ্ছে।

জেলাশাসক সঞ্জয় কোলটে বলেন, ফ্যাক্টরিতে মোট ১২ জন ছিলেন। তার মধ্য়ে দুজনকে উদ্ধার করা গিয়েছে। জেসিবির সাহায্যে ধ্বংসস্তূপ সরানোর কাজ চলছে। দমকল কর্মী ও উদ্ধারকারী দল কাজ করছে। মহারাষ্ট্রের মুখ্যমন্ত্রী দেবেন্দ্র ফডনবীশ এক্স হ্যান্ডলে লিখেছেন, প্রাথমিকভাবে যে রিপোর্ট পেয়েছি তাতে দুর্ভাগ্যজনকভাবে এক জনের মৃত্যু হয়েছে। তাঁর পরিবাররকে সমবেদনা জানাই। আহতদের দ্রুত সুস্থতা কামনা করছি।